Rikunarita-ORG/Wikinium huggingface dataset:
# WWE

| WWE, Inc |
| --- |
|  |
| Unternähmensform | Corporation |
| ISIN | US98156Q1085 |
| Gründig | 1952 |
| Sitz | Stamford, Connecticut, USA |
| Leitig | * Vince McMahon, Mehrheitsbsitzer, Vorstandsvorsitzende
 |
| Mitarbeiter | 564 |
| Umsatz | 475,2 Millione US-Dollar, 2009 |
| Branche | Sport – Unterhaltig |
| Uffdritt im Netz | www.wwe.com |

D **World Wrestling Entertainment, Inc. (WWE)** isch äs Mediäunternähmä, wo a dä **Wall Street** notiert isch und bekannt isch für **Wrestling**Shows und **TV** Sendigä.
Sit 1980 verchauft es sich offiziel als *Show-Entertainment*.

Hauptateilseigner vo dä WWE isch dä Vincent Kennedy McMahon.

## Gschicht

Dr *Roderick James „Jess“ McMahon* het 1933 aagfange, Wrestlingshows im „Municipal Stadium“ z Freeport, Long Island z organisiere. 1948 isch si Sohn Vince Manager vo dr Turner Arena z Washington, D.C. worde, und het sä 1952 kauft. 1953 isch si **Capitol Wrestling Federation** em Dachverband National Wrestling Alliance bidrätte und het 1955 dr Arena dr Name *Capitol Arena* gee. 1956 si die erste Match im DuMont-Network gsändet worde.

Im McMahon si Organisation wird as *Capitol Wrestling Corporation (CWC)* in s Register z Washington iidrait und 1961 z New York.

## Weblink

* **Commons: WWE** – Sammlig vo Multimediadateie
* wwe.com

## Fuessnote
# Bermuda

|  |
| --- |
| **Bermuda** |
|

|  |  |
| --- | --- |
| {{{ARTIKEL-FLAGGE}}} | {{{ARTIKEL-WAPPEN}}} |
|  |  |

 |
| **Wahlspruch:Quo Fata Ferunt* (latein „Wo uns s Schiggsal aanedribt“) |
| **Amtsspraach** | Änglisch |
| **Hauptstadt** | Hamilton |
| **Staatsoberhaupt** | Charles III. Gouverneur: Rena Lalgie |
| **Regierigschef** | Ewart Brown |
| **Flächi** | 53,3 km² |
| **Iiwohnerzahl** | 67.837 (Stand Juli 2009) |
| **Bevölkerigsdichti** | 1226,4 Iiwohner pro km² |
| **Währig** | Bermuda-Dollar |
| **Nationalhimne** | *God Save the King* |
| **Zitzone** | UTC -4 |
| **Internet-TLD** | .bm |
| **Vorwahl** | +1 (441) lueg NANP |
|  |
|  |

**Bermuda** isch en Inselgruppe im Atlantik. As britischs Überseegebiet stoht s under dr Hoheit vom Vereinigte Königriich.

D Bermuda-Insle si vor allem wäge de Gschichte über s Bermudadreiegg, für d Bermudashorts und s Bermuda-Rigg bekannt worde.

## Geographii

Satellitefoti vo Bermuda
Klimadiagramm vo Bermuda
D Bermuda-Insle bestöhn us öbbe 150 Koralleninsle. Under ihne isch Grand Bermuda mit Abstand die grössti. Im Nordweste gränze Somerset Island und im Nordoste Saint George’s Island an d Hauptinsle.

S Klima uf de Bermuda-Insle isch subtropisch-füechtwarm. Allerdings cha s im Januar 5 Grad wärde. Im Septämber git s hüfig Hurrikan.

Die höchsti Erhebig im Land isch dr Town Hill mit 79 m. Uffallend isch die starki Zergliiderig vo de Insle und die zahlriiche Karsthöhlene. Um d Insle ume het s Koralleriff. Es si die nördligste dropische Koralleriff uf dr Wält. Es git nume ei Stell im östlige Bermuda, wo grossi Chrüzfahrt- oder Containerschiff, wo regelmässig in Bermuda ankere, dur d Riff duure chönne. Uf den Insle git s keini Flüss, dorum muess s Rägewasser in Zistärne gsammlet wärde.

32.333333333333-64.75
# Dubai

| arabisch دبي‎ *Dubai* |
| --- |
|

|  |  |
| --- | --- |
| Dubai (Veräinigti Arabischi Emirat)

|  |
| --- |
|   |

 |

 |
| Koordinate | 25° 16′ N, 55° 18′ O25.26666666666755.3 |
| Basisdate |
| Staat | Vereinigte Arabische Emirate |
|
Emirat | Dubai |
| Flechi | 4114 km² |
| Iiwooner | 2.106.177 (1. Januar 2013) |
| Dichti | 512 Ew./km² |
| Website | www.dm.gov.ae/wps/portal/MyHomeEn (änglisch) |
| S Stadtzentrum mit em Burj Khalifa, 2015S Stadtzentrum mit em Burj Khalifa, 2015 |

Dr Strand in Jumeirah
**Dubai** (arabisch دبي‎ *Dubayy*), mänggisch au Dubai-Stadt oder Dubai City, isch vor Abu Dhabi die grössti Stadt in de Veräinigte Arabische Emirat (VAE) am Persische Golf und d Hauptstadt vom Emirat Dubai.

In dr Stadt Dubai lääbe öbbe 85 % vo de Iiwooner vom Emirat (2'213'845 Iiwooner im Joor 2013).
Fast ds ganze wirtschaftlige, soziale, kulturelle und politische Lääbe vom Emirat spiilt sich in dere Stadt ab.

Dubai-Stadt lit am Nordrand vom Emirat Dubai rund um e Dubai Creek, e Bucht vom Persische Golf, wo 100 bis 1300 Meter bräit und öbbe 14 Kilometer lang isch. Früener si dört d Stedt Daira uf dr Nord- und Bur Dubai uf dr Südsite gsi. Brugge git s nume e chlii usserhalb vom Ortskärn; für Fuessgänger hets chliini Personefäärine (Abras) zum uf die anderi Site vo dr Bucht z choo.

## Litratuur

* Gérard Al-Fil: *Leben und Arbeiten in Dubai*, GD-Verlag 2009, ISBN 978-3-941045-09-5.
* Elisabeth Blum, Peter Neitzke (Hrsg.): *Dubai. Stadt aus dem Nichts*. Baasel/Boston/Berlin 2009, ISBN 978-3-7643-9952-8.
* Bettina Müller: *Glitzermetropole Dubai. Diversifizierung und Imagegestaltung einer auf Erdöleinnahmen aufgebauten Wirtschaft*. Tectum-Verlag, Marburg 2010, ISBN 978-3-8288-2375-4.
* Michael Schindhelm: *Dubaispeed. Eine Erfahrung*. Münche 2009. 256 S. ISBN 978-3-423-24768-9.
* Heiko Schmid: *Economy of Fascination: Dubai and Las Vegas as Themed Urban Landscapes*. Borntraeger, Stuttgart 2009. XIII, 272 S. ISBN 978-3-443-37014-5 (Urbanisierung der Erde, 11)
* John M. Smith: *Dubai: the Maktoum Story*, Books on Demand: Norderstedt 2006. 424 S. ISBN 3-8334-4660-9.

## Weblingg

 **Commons: Dubai** – Sammlig vo Multimediadateie
* Offizielli Website vo dr Regierjg (arabisch - änglisch)
* No. of Estmimated Population by Sector & Community - EMIRATE OF DUBAI End of Year 2010 (Site cha nüme abgrüeft wärde; Suche im Webarchiv)  Vorlage:Toter Link/www.dsc.gov.ae (PDF; 118 kB)

## Fuessnoote

|  |  |
| --- | --- |
|  | Dä Artikel basiert uff ere fräie Übersetzig vum Artikel „Dubai“ vu de dütsche Wikipedia. E Liste vu de Autore un Versione isch do z finde. |
# Washington, D.C.

| Washington, D.C. |
| --- |
|  Washington Monument und Weißes Haus |
|  Siigel |  Faane |
| D Laag in District of Columbia |
|  |
| Basisdate |
| Gründig: | 16. Juli 1790 |
| Staat: | USA |
| Bundesstaat: | District of Columbia |
| Koordinate: | 38° 54′ N, 77° 2′ W38.895-77.0366666666677 |
| Zitzone: | Eastern Standard Time (UTC−5) |
| Iiwohner: – Metropolregion: | 601.723 *(Stand: Zensus 2010)* 8.100.000 |
| Bevölkerigsdichti: | 3.399,6 Iiwohner je km² |
| Flechi: | 177 km² (ca. 68 mi²) |
| Höchi: | 7 m |
| Gliderig: | 8 Stadtbezirk |
| Poschtleitzahle: | 20001–20560, 20656–20599, 56901, 56915, 56920, 56944 |
| Vorwahl: | +1 +1-202 |
| FIPS: |
11-50000 |
| GNIS-ID: | 531871 |
| Website: | www.dc.gov |
| Bürgermeister: | Vincent C. Gray |
|   |

**Washington, D.C.** [ˈwɔʃɪŋtn̩] isch d Hauptstadt und dr Sitz vo dr Regierig vo de Vereinigte Staate vo Amerika. D Abchürzig *D.C.* stoht für dr **District of Columbia**, wo mit em Stadtgebiet vo dr Stadt idäntisch isch. Das Gebiet ghört zu keim Bundesstaat, sondern isch as Bundesdistrikt diräkt em Kongräss understellt. D Stadt isch noch em George Washington, em Oberbefählshaber im Unabhängigkeitschrieg und erste Bresidänt vo de Vereinigte Staate benennt. Dr District of Columbia isch noch Columbia, ere poetische Bezeichnig für d USA, benennt.

2009 hette Washington 589'436 Iiwohner gha, d Metropolregion Washington het öbbe 7,6 Millione Iiwohner.

Mit em «Wisse Huus», wo dr Amts- und Wohnsitz vom Bresidänt isch, em «Kapitol», wo s Barlamänt, wo us em Senat und em Representantehuus bestoht, deheim isch und em Oberste Grichtshof befinde sich d Spitz vo alle drei Gewalte in dr Stadt. Washington isch au no Sitz vom Internationale Währigsfonds, vo dr Wältbank und vo dr Organisation vo de amerikanische Staate.

S National Museum of Women in the Arts, wo z Washington stoot, isch eis vo de gröschte Museeä för Kunscht i de USA.

## Lidraduur

* Constance McLaughlin Green: *Washington: A History of the Capital, 1800–1950.* Princeton University Press, Princeton 2017, ISBN 978-0-691-65434-8.
* Tom Lewis: *Washington: A History of Our National City.* Basic Books, New York 2015, ISBN 978-0-465-03921-0.
* Andreas W. Daum, Christof Mauch: *Berlin – Washington, 1800–2000: Capital Cities, Cultural Representation, and National Identities.* Cambridge University Press, Cambridge 2011, ISBN 978-1-107-40258-4.
* David Ovason: *Secret Architecture of Our Nation’s Capital*. Perennial, New York 2002, ISBN 978-0-06-095368-3.
* Bates Lowry: *Architecture of Washington D.C.* Princeton University Press, Princeton 1983, ISBN 978-0-89481-004-6.

## Weblingg

 **Commons: Washington, D.C.** – Sammlig vo Multimediadateie
# Snapchat

| Snapchat |
| --- |
|  E Snap uf me Smartphone |
| Basisdate |
| **Entwickler** | Snap Inc. |
| **Erschynigsjohr** | 2011 |
| **Aktuelle Version** | 13.31.1.0 (8. März 2025) |
| **Betriebssystem** | iOS, Android |
| **Programmier­sproch** | Java, Objective-C |
| **Lizänz** | proprietäre Lizenz |
|  |

**Snapchat** isch e cheschtelose Instant-Messaging-Dienscht fir d Nutzig uf Smartphone un Tablet. Dr Dienscht macht s megli, Foto oder Churzfilm, wu nume ne bstimmti Aazahl vu Sekunde sichtbar sin un si derno sälber „schlysse“, an Frynd z schicke. S isch aber mit relativ aifache Mittel megli, verschickti Dateien innerhalb vu dr Ordnerstruktur vu bruuchte Grät z finden un widerhärzstelle.

Snapchat isch im Septämber 2011 vum Robert „Bobby“ Murphy un em Evan Spiegel grindet wore. Firmesitz ist Los Angeles, Kalifornie. Im Septämber 2013 sin iber Dienscht 350 Millione Nochrichten am Dag verschickt wore. D Facebook Inc. het Snapchat welle ufchaufe, zerscht fir ai Milliard un speter fir drei Milliarde US-Dollar. Des isch aber abglähnt wore. Dr Wärt vum Dienscht isch im Septämber 2015 uf 19 Milliarde US-Dollar gschetzt wore. Im April 2016 hän rund 100 Millionen aktivi Nutzer all Dag 10 Milliarde Video-Clip aagluegt. Dodermit lyt Snapchat wältwyt no vor Facebook, wu uf rund 8 Milliarde Video-Ufruef am Dag chunnt.

Snapchat unterschaidet si vu andere soziale Mediedienscht in sym Ufböu. Näbe dr gängige Messaging-Funktion fir d Kommunikation vu aire Person zue andere oder in Gruppechat hän d Benutzer kaini Profil, wu wyter mit Inhalt chenne uusböue wäre. Si kriege stattdäm ihri aigene aisytig uusgrichtete Kanäl, wu als neii Inhalt driber chenne verbraitet wäre. D Inhalt vu däne chenne anderi Nutzer aaluege, aber nit diräkt kommentiere oder like. Noch ere gwisse Zyt verschwinde die Inhalt wider. Klassisch entsprichts ender eme Dagbuech, wu si temporär mit andere Nutzer daile. Sy Kanal cha mer au mit verschidene Filter versääne.

## Weblink

 **Commons: Snapchat** – Sammlig vo Multimediadateie
* Offiziälli Websyte

## Fueßnote

|  |  |
| --- | --- |
|  | Dä Artikel basiert uff ere fräie Übersetzig vu dere Version vum Artikel „Snapchat“ vu de dütsche Wikipedia. E Liste vu de Autore un Versione isch do z finde. |
# Straalig

Dr Begriff **Straalig** bezäichnet d Usbräitig vo Däili oder Wälle. Im erste Fall reedet mä vo *Däilistraalig* oder *Korpuskularstraalig*, im zwäite vo *Wällestraalig*.

Ass mä zwüsche Däili und Wälle underschäidet, isch historisch, het aber as aagnööchereti und aaschauligi Ussaag immer non e Bedütig. Aber sovil mä hüt wäiss, het *jedi* Straalig Äigeschafte vo Däil und vo Wälle (lueg au Wälle-Däili-Dualismus).

## Wie gföörlig isch Straalig?

Straalig isch nid gliich Straalig: Mä underschäidet zwüsche ionisierender Straalig wie Rönggestraale, Gamma-Straale usw. (lueg Radioaktivität), wo in Organisme schweeri Schääde chönne aarichde und nid-ionisierender Straalig wie Liecht und Radiowälle, wo in alldääglige Situazioone für Lääbewääse nid gföörlig si, mit Usnaame wie zum Bischbil Leiserliecht, wo s Aug cha schäädige oder äim cha blände und eso zu Umfäll füere, oder Mikrowälle, wo wenn si stark gnueg si wie im e Mikrowälleoofe, en Organismus chönne lääbig choche.

## Grundlaage

Illustrazion vo wie drei Arte vo ionisierender Straalig dur feste Materie duurechönne. Typischi Alpha-Däili (α) wärde vom ene Blatt Babbiir gstoppt, Beta-Däili (β) von ere Blatte us Aluminium. Für zum Gamma-Straalig (γ) aazhalte oder wenigstens abzschweche, bruchts Schweermetall wie Blei.
Wenn d Straalig uf e Hindernis drifft, wird si äntwääder absorbiert (ufgnoo und umgwandlet), dransmittiert (duurehloo), gströit oder reflektiert (zruggworfe).

Die historischi Debatte, öb Liechtstraale us Däili oder us Wälle bestöön, uf die git d Kwantefüsik d Antwort, ass e Liechtstraal us Fotoone bestoot, und deren iire Ufenthaltsort im Raame vo dr Kwantemechanik dur e Woorschinligkäitswälle beschriibe wird. Die Woorschinligkäitswälle chönne mitenand interferiere (lueg Dobbelspaltversuech). Dr Louis de Broglie het in sinere Theorii vo de Materiewälle zäigt, ass mä jedem Däili e Wällelengi cha zueordne. Das erklärt, worum zum Bischbil en Elektronestraal au Interferänzfänomeen zäigt.

## Weblingg

 **Commons: Straalig** – Sammlig vo Multimediadateie

|  |  |
| --- | --- |
|  | Dä Artikel basiert uff ere fräie Übersetzig vum Artikel „Strahlung“ vu de dütsche Wikipedia. E Liste vu de Autore un Versione isch do z finde. |
# Oman

|  |
| --- |
| **سلطنة عمانSaltanat Uman**
Sultanat Oman |
|

|  |  |
| --- | --- |
| {{{ARTIKEL-FLAGGE}}} | {{{ARTIKEL-WAPPEN}}} |
|  |  |

 |
| **Amtsspraach** | Arabisch |
| **Hauptstadt** | Maskat |
| **Staatsoberhaupt** | Haitham bin Tariq Al Said |
| **Regierigschef** | Haitham bin Tariq Al Said |
| **Flächi** | 309.500 km² |
| **Iiwohnerzahl** | 2.534.000 (2004) |
| **Bevölkerigsdichti** | 8,2 Iiwohner pro km² |
| **Brutto­inlands­produkt pro Iiwohner** | 9.070 US-$ ((2004)) |
| **Währig** | 1 Rial Omani (R. O.) = 1.000 Baizas |
| **Unabhängigkeit** | 1971 |
| **Nationalhimne** | *Ya Rabbana Ehfid Lana Jalalat Al Sultan* |
| **Zitzone** | UTC+4 |
| **Kfz-Kennzeiche** | OM |
| **Internet-TLD** | .om |
| **Vorwahl** | +968 |
|  |

S **Sultanat Oman**, (arabisch سلطنة عمان / *salṭanat ʿumān*) lit am Südoschtegge vo der Arabische Halbinsle. Es gränzt im Nordweschte an die Vereinigte Arabische Emirat, im Weschte an Saudi-Arabie und im Südweschte an Jemen. Zum Staatsgebiet ghört au d Halbinsle Ruus al-Jibal am Kap Musandam, wo nördlig vom Territorium vo de Vereinigte Arabische Emirat an der Schdrooss vo Hormuz lit, d Exklave Madha, wo vo de Vereinigte Arabische Emirat umschlosse isch und d Gruppe vo de Kuria-Muria-Insle und d Insle Masirah vor der Oschtküschte vom Land. D Küschte wird begränzt vom Arabische Meer im Süde und Oschte und vom Golf vo Oman im Nordoschte. D Schdaatsgränze im Landesinnere si nit exakt feschtgleit. S Land isch ä chli chliiner as Dütschland.

## Bevölkerig

Oase in Oman
Oman isch eins vo de Länder vo der Ärde, wo am dünnschte besiidlet si. Öbb 5% vo der Bevölkerig läbe no as Nomade. Zwüsche 1994 und 2004 isch d Bevölkerig um 1,8% gwaggse. Zum schdiigende Bevölkerigswaggstum in de letschten Johr hai vor allem die usländische Arbetnähmer bidrait:

* 550.000 (1950)
* 1.060.000 (1980)
* 2.340.000 (2003)

34,9% vo der Omaner si 2004 jünger als 15  gsi, die durchschnittligi Läbeserwartig isch im gliiche Johr 75 Johr gsi. Der Adeil vo der schdedtische Bevölkerig isch 2004 uf 78% agwaggse. 2003 hai 1.781.558 Omaner und 559.257 Usländer im Land gläbt. In de Hafeschdedt läbe zahlriichi Inder, Pakistaner, Bangladeschi und Filipinos; vili vo de Usländer im Nordoschde schdamme us Oschtafrika.

|  |  |
| --- | --- |
|  | Dä Artikel basiert uff ere fräie Übersetzig vum Artikel „Oman“ vu de dütsche Wikipedia. E Liste vu de Autore un Versione isch do z finde. |